open-index/open-wikipedia-markdown huggingface dataset:
12305 Fifth Helena Drive

**12305 Fifth Helena Drive** (*12305 Penktajame Helenos kelyje*) – namas Brentvude, Los Andžele, Kalifornijoje, JAV. Namas žinomiausias kaip paskutinė Merlinos Monro gyvenamoji vieta, kurioje ji mirė 1962 m. rugpjūčio 4 d.

## Vieta
Namo adresas – 12305 Fifth Helena Drive, Los Andželo rajonas Brentvudas, Kalifornija.

## Apžvalga
Asjendos stiliaus namo plotas – 2900 kvadratinių pėdų (269,4 m²), jis stovi ramaus akligatvio gale prie Karmelinos (*Carmelina*) prospekto. Pastatytas 1929 m., L formos namas dabar susideda iš keturių miegamųjų (kai gyveno Monro, jų buvo tik du) ir trijų vonios kambarių. Užpakaliniame kieme įrengtas negriežtos formos baseinas, besiribojantis su citrinmedžių giraite, ir svečių nameliu. Prie jo sleksčio yra plytelė su lotynišku užrašu „Cursum Perficio“ – „baigiau kelionę“. Nežinoma, ar plytelę įtaisė Monro, ar vėlesni šeimininkai.

## Nuosavybės teisės
1962 m. vasarį Monro įsigijo namą už 77 500 dolerių. Pranešama, kad pusę sumos ji sumokėjo grynaisiais, o likusiajai daliai ėmė paskolą hipotekos sąlygomis. Ankstų 1962 m. rugpjūčio 5-osios rytą, praėjus 6-iems mėnesiams nuo namo įsigijimo, miegamajame Monro buvo rasta negyva dėl barbitūratų perdozavimo.

2017 m. namas buvo pradėtas pardavinėti už 6,9 mln. dolerių, o galiausiai buvo parduotas už 7,25 mln.

## Išnašos
Desnogorskas

**Desnogòrskas** () – miestas Rusijos vakaruose, 153 km į pietryčius nuo Smolensko, prie Desnos upės (sudarytas tvenkinys). Rajono centras. Netoliese praeina senasis Varšuvos plentas. Veikia Smolensko branduolinė jėgainė.

## Istorija

1966 m. TSRS Ministrų Taryba priėmė sprendimą Smolensko srities Roslavlio rajone statyti atominę jėgainę, kurios statybos prasidėjo 1971 m., o 1972 m. imti statyti gyvenamieji pastatai darbininkams. 1974 m. įregistruota naujoji gyvenvietė Desnogorskas. 1982 m. pradėjo veikti atominė jėgainė. 1989 m. Desnogorskui suteiktos miesto teisės.

## Šaltiniai
Tulos gubernija

**Tulos gubernija** () – Rusijos imperijos gubernija, apėmusi vakarinę dabartinės Rusijos dalį. Centras – Tula.

## Istorija

Tulos gubernija sudaryta 1796 m., panaikinta 1929 m.

## Administracinis suskirstymas

Kalugos gubernijai priklausė 12 apskričių.

1913 m. buvo 265 valsčiai, 4534 seniūnijos, 12 miestų, 6008 kitos gyvenvietės.

## Žemėlapiai

Map of Tula Namestnichestvo 1792 (small atlas).jpg | Vietininkija 1792 m.
Tulgub.png | Žemėlapis 1821 m.
Map of Tula Governorate, 1835.gif | Žemėlapis 1835 m.
Карта волостей Тульской губернии.jpg | Gubernijos apskritys ir valsčiai 1890 m.


## Šaltiniai
NATO generalinis sekretorius

**NATO generalinis sekretorius** (, ) – Šiaurės Atlanto sutarties organizacijos (NATO) aukščiausiasis administracinis pareigūnas, atsakingas už Aljanso konsultacijų ir sprendimų priėmimo procesų valdymą ir sprendimų įgyvendinimo užtikrinimą. Generalinis sekretorius vadovauja NATO tarptautiniam štabui, pirmininkauja Šiaurės Atlanto Tarybos ir kitų pagrindinių komitetų, išskyrus karinio komiteto, posėdžiams. Generalinis sekretorius taip pat yra NATO atstovas spaudai. Jis neatlieka karo vado vaidmens; politinius, karinius ir strateginius sprendimus galiausiai priima valstybės narės. Generalinis sekretorius, kartu su NATO karinio komiteto pirmininku ir vyriausiuoju sąjungininkų vadu, yra vienas svarbiausių NATO pareigūnų.

Dabartinis NATO generalinis sekretorius yra buvęs Nyderlandų premjeras Markas Riutė, pareigas einantis nuo 2024 m. spalio 1 d.

## Generalinių sekretorių sąrašas

## Šaltiniai

## Nuorodos
*
Dalsniba

**Dalsniba** () – kalnas Norvegijoje, Miorės ir Rumsdalio fiulkėje, Strandos savivaldybėje, apie 7 km į pietryčius nuo Geirangerio. Stūkso Geirangerio slėnio gale, Vestlando ir Inlandeto fiulkių paribyje. Aukštis 1476 m virš jūros lygio. Viršūnė plokščia, beveik visus metus dengiama sniego. Papėdėje telkšo trys ežerai, iš kurių didžiausias – Djupvatnetas (*Djupvatnet*).

Lankomas turistų. Viršūnė pasiekiama privačiu, mokamu, 5 km ilgio, 3,5 m pločio automobilių keliu (nutiestas 1934–1939 m., atidarytas 1948 m., padengtas asfaltu 2013 m.), kuris atsišakoja nuo regioninės reikšmės 63 kelio kalno papėdėje. Viršūnėje stovi turistų paslaugoms skirtas pastatas (kavinė, suvenyrų parduotuvė, banketų salė), įrengta automobilių stovėjimo aikštelė ir apžvalgos aikštelės, nuo kurių atsiveria vaizdai į Geirangerio slėnį ir Geirangerio fjordą.

Iš Geirangerio fjordo į kalno viršūnę (21 km) kasmet rengiamos pusmaratonio bėgimo varžybos ir dviračių lenktynės.


Dalsnibba; Blick auf Geiranger 1 Norwegen.JPG|Vaizdas nuo kalno
Möre og Romsdal Dalsnibba 5.JPG|Kelias į kalną (*Nibbevegen*)
Service building Dalsnibba.JPG|Kalno viršūnėje


## Šaltiniai
Buddy Hield

**Šavano Reineris „Badis“ Hildas** (, g. 1992 m. gruodžio 17 d.) – Bahamų krepšininkas, žaidžiantis NBA lygoje besivaržančioje „Golden State Warriors“ komandoje. Prieš patekdamas į NBA žaidė universitetinį krepšinį Oklahomos universiteto „Sooners“ komandoje.

## Karjera
2016 m. NBA naujokų biržoje Naujojo Orleano „Pelicans“ pasirinko jį 6-uoju šaukimu. Su „Pelicans“ komanda sužaidė tik 57-ias rungtynes, o 2017 m. vasario 20 d. buvo išmainytas į Sakramento „Kings“.

2019 m. spalio 21 d. Budis Hildas pasirašė keturių metų sutarties pratęsimą. 2020 m. sausio 28 d. B. Hildas pergalingose rungtynėse prieš Minesotos „Timberwolves“ pelnė 42 taškus – daugiausiai karjeroje.

2022 m. vasario 8 d. B. Hildas buvo išmainytas į Indianos „Pacers“ komandą.

2024 m. vasario 8 d. žaidėjas iškeistas į Filadelfijos „76ers“. 2024 m. liepos 6 d. buvo išmainytas į „Golden State Warriors“.

## Nacionalinė rinktinė
Rinktinei atstovavo 2014 m. Centrinės Amerikos krepšinio čempionate. Turnyre vidutiniškai pelnė po 19,8 taško (daugiausiai čempionate) bei atkovojo po 6 kamuolius per rungtynes (daugiausiai rinktinėje).

Bahamų rinktinei atstovavo atrankoje į 2024 m. vasaros olimpines žaidynes.

## Pasiekimai

* Pirmosios NBA simbolinės naujokų komandos žaidėjas (2017 m.)
* NBA tritaškių konkurso nugalėtojas (2020 m.)

## Išnašos
Detlef Schrempf

**Detlefas Šrempas** (, g. 1963 m. sausio 21 d.) – Vokietijos krepšininkas ir treneris, žaidęs NBA lygoje nuo 1985 iki 2001 m.

## Karjera

### Dalaso „Mavericks“ (1985–1989 m.)
1985 m. NBA naujokų biržoje Dalaso „Mavericks“ pasirinko jį 8-uoju šaukimu. Debiutiniame sezone vidutiniškai pelnė po 6,2 taško, atkovojo po 3,1 kamuolio, atliko po 1,4 rezultatyvaus perdavimo per rungtynes.

### Indianos „Pacers“ (1989–1993 m.)
1989 m. vasarį D. Šrempas buvo išmainytas į Indianos „Pacers“ komandą. 1991 ir 1992 metais krepšininkas buvo išrinktas NBA šeštu žaidėju. 1992–1993 m. NBA sezone vidutiniškai pelnė po 19,1 taško per rungtynes. 1993 m. buvo išrinktas į NBA visų žvaigždžių rungtynes ir tapo pirmuoju europiečiu, žaidusiu NBA visų žvaigždžių rungtynėse.

### Sietlo „SuperSonics“ (1993–1999 m.)
Pasibaigus 1992–1993 m. NBA sezonui D. Šrempas buvo išmainytas į Sietlo „SuperSonics“.

1994–1995 m. NBA sezone D. Šrempas vidutiniškai pelnė po 19,2 taško per rungtynes – daugiausiai karjeroje.

1996 m. komanda pateko į NBA atkrintamųjų rungtynių finalo seriją, kurioje pralaimėjo 4-2 Maiklo Džordano vedamai Čikagos „Bulls“ komandai. D. Šrempas tapo pirmuoju vokiečiu, žaidusiu NBA finale.

### Portlando „Trail Blazers“ (1999–2001 m.)
1999 m. D. Šrempas prisijungė prie Portlando „Trail Blazers“ komandos. 2001 m. baigė krepšininko karjerą.

## Nacionalinė rinktinė
D. Šrempas debiutavo VFR vyrų krepšinio rinktinėje 1983 m. Europos krepšinio čempionate, kuriame jis vidutiniškai pelnė po 15,3 taško, o rinktinė iškovojo aštuntą vietą. Taip pat atstovavo rinktinei 1984 m. vasaros olimpinėse žaidynėse. 1985 m. Europos krepšinio čempionate jo vedama rinktinė iškovojo penktą vietą – geriausias rezultatas VFR vyrų krepšinio rinktinės istorijoje. Po 1992 m. vasaros olimpinių žaidynių atsistatydino iš rinktinės.

### Dalyvavimas čempionatuose

|}

## Pasiekimai

* 3× NBA visų žvaigždžių rungtynių žaidėjas (1993, 1995, 1997 m.)
* Trečiosios NBA simbolinės komandos žaidėjas (1995 m.)
* 2× NBA šeštas žaidėjas (1991, 1992 m.)
* Vokietijos metų krepšininkas (1992 m.)

## Išnašos
Moritz Wagner (1997)

**Viktoras Moricas Vagneris** (, g. 1997 m. balandžio 26 d.) – Vokietijos krepšininkas, žaidžiantis NBA lygoje besivaržančioje Orlando „Magic“ komandoje. Žaidė universitetinį krepšinį Mičigano universitete.

## Karjera
Profesionalo karjerą pradėjo Vokietijos krepšinio lygoje besivaržančioje Berlyno „Alba“ komandoje. Su komanda sužaidė tik šešias rungtynes.

2018 m. NBA naujokų biržoje Los Andželo „Lakers“ pasirinko jį 25-uoju šaukimu. Debiutinio sezono pradžioje rungtyniavo NBA G lygoje, o pirmąsias NBA rungtynes sužaidė tik 2018 m. lapkričio 17 d. rungtynėse prieš Orlando „Magic“.

2019 m. liepos 6 d. M. Vagneris buvo išmainytas į Vašingtono „Wizards“, o 2021 m. kovo 25 d. jis buvo išmainytas į Bostono „Celtics“.

Bostono „Celtics“ komandai nutraukus M. Vagnerio sutartį jis prisijungė prie Orlando „Magic“ komandos.

## Nacionalinė rinktinė
Atstovavo Vokietijos jaunimo krepšinio rinktinei 2014 m. jaunimo iki 18 metų Europos krepšinio B diviziono čempionate, kuriame rinktinė iškovojo aukso medalį.

Vokietijos vyrų rinktinėje debiutavo 2020 m. vasaros olimpinių žaidynių atrankose. Žaidynėse krepšininkas vidutiniškai pelnė po 11 taškų per rungtynes.

## Asmeninis gyvenimas
Moricas Vagneris turi jaunesnį brolį Francą Vagnerį, kuris taip pat rungtyniauja NBA, Orlando „Magic“ komandoje.

## Dalyvavimas čempionatuose

|}

## Išnašos
Mano mylimoji žmona

**Mano mylimoji žmona** () – 1940 m. JAV filmas, melodraminė komedija. Režisierius – Garsonas Kaninas. Tris kartus nominuotas „Oskarui“. Šis filmas – humoristinė Alfredo Tenisono poemos „Enochas Ardenas“ inversija.

## Siužetas
Elena Arden (*Ellen Arden*) po laivo katastrofos 7-erius metus dingusi be žinios. Ji netikėtai grįžta į Ameriką tą pačią dieną, kai jos vyras Nikas Ardenas (*Nick Arden*) ją paskelbia mirusia. Jis ruošiasi vesti Bjanką (*Bianca*), bet nelauktai susitinka su Elena. Nikas tebemyli Eleną, tačiau nežino, kaip naujajai žmonai pranešti apie susiklosčiusią padėtį. Aplinkybės sudėtingos dar ir dėl to, kad po laivo katastrofos negyvenamojoje saloje Elena buvo ne viena, o su patraukliu ir turtingu Stivenu Berketu (*Stephen Burkett*), kuris ją mergina. Patyrę tam tikrų sunkumų, Elena ir Nikas vėl kartu, santuoka su Bjanka nutraukiama.

## Aktoriai

* Irene Dunne – Ellen Arden
* Cary Grant – Nick Arden
* Randolph Scott – Stephen Burkett
* Gail Patrick – Bianca Bates
* Ann Shoemaker – Ma, Nick’o motina
* Scotty Beckett – Tim, Arden'ų sūnus
* Mary Lou Harrington – Chinch, Ardenų duktė
* Donald MacBride – viešbučio tarnautojas
* Hugh O'Connell – Johnson, draudimo apskaičiuotojas
* Granville Bates – teisėjas Bryson
* Pedro de Cordoba – Dr. Kohlmar

## Kritikų atsiliepimai
Filmas sulaukė gerų įvertinimų. „The New York Sun“ filmą apibūdino kaip „sukurtą būtent linksmintis. Jis verčia kikenti, tyliai juoktis ir kilnoti antakius… „Mano mylimoji žmona“ – linksmas, trapus, keliantis juoką farsas.“ Remdamasi 14 recenzijų, vertinimų apibendrinimo svetainė „Rotten Tomatoes“ filmui suteikė 86 % reitingą.

## Nominacijos
Nominacijos „Oskarui“ (1941):
* Scenarijus: geriausias originalus siužetas – Bella Spewack, Samuel Spewack, Leo McCarey
* Muzika: geriausias originalus garso takelis – Roy Webb
* Geriausias dailininko darbas nespalvotame filme – Van Nest Polglase, Mark-Lee Kirk

## Nuorodos
* Filmo „Mano mylimoji žmona“ oficialus anonsas (YouTube svetainė, anglų k.)

## Išnašas
Brandon Miller

**Brendonas Džordanas Mileris** (, g. ) – JAV krepšininkas, žaidžiantis NBA lygoje besivaržančioje Šarlotės „Hornets“ komandoje. Žaidė universitetinį krepšinį Alabamos „Crimson Tide“ komandoje.

## Karjera universitete
2022 m. gruodžio 17 d. B. Mileris pelnė 36 taškus ir atkovojo 6 kamuolius prieš Gonzagą. 2023 m. vasario 22 d. pergalėje prieš Pietų Karoliną (78:76 po pratęsimo) jis pelnė rekordinį Alabamos pirmakursių pelnytų taškų skaičių – 41. Krepšininkas buvo pripažintas 2023 m. SEC vyrų krepšinio turnyro naudingiausiu žaidėju, per trejas rungtynes vidutiniškai pelnęs 20,3 taško ir atkovojęs 11 kamuolių. Sezoną baigė vidutiniškai pelnydamas po 18,8 taško per rungtynes, atkovodamas po 8,2 kamuolio ir atlikdamas po 2,1 rezultatyvaus perdavimo.

Reguliariojo sezono pabaigoje Mileris pripažintas SEC metų žaidėju, SEC metų naujoku ir pateko į pirmąją simbolinę konferencijos komandą.

Mileriui sunkiai sekėsi NCAA turnyre – per trejas Alabamos rungtynes jis pataikė tik 19 % metimų. Trečiajame turnyro etape Alabama nusileido San Diego valstijos komandai, o Brendonas Mileris pataikė vos 3 iš 19 metimų. Po sezono paskelbė, kad atsisakys likusios teisės žaisti koledže ir dalyvaus 2023 m. NBA naujokų biržoje.

## Profesionali karjera

### Šarlotės „Hornets“ (2023–''dabar'')
2023 m. NBA naujokų biržoje Šarlotės „Hornets“ pasirinko jį antruoju šaukimu.

2023 m. spalio 25 d. Mileris debiutavo reguliariajame sezone ir pelnė 13 taškų pergalėje 116:110 prieš Atlantos „Hawks“. Lapkričio 18 d. pelnė 29 taškus per 122:108 pralaimėjimą Niujorko „Knicks“ klubui.

## Statistika

### NBA

#### Reguliarusis sezonas

|-
| style="text-align:left;"| 
| style="text-align:left;"|Šarlotė
| **74** || **68** || 32.2 || **.440** || **.373** || .827 || 4.3 || 2.4 || .9 || .6 || 17.3
|-
| style="text-align:left;"| 
| style="text-align:left;"|Šarlotė
| 27 || 27 || **34.2** || .403 || .355 || **.861** || **4.9** || **3.6** || **1.1** || **.7** || **21.0**
|- class="sortbottom"
| style="text-align:center;" colspan="2"|Karjera
| 101 || 95 || 32.7 || .428 || .366 || .837 || 4.4 || 2.7 || .9 || .6 || 18.3
|}
### Universitetas

## Apdovanojimai ir pasiekimai
### NBA
* Pirmosios NBA simbolinės naujokų komandos žaidėjas (2024 m.)
## Išnašos

## Nuorodos
* Brandon Miller profilis „Basketball Reference“
The Show

**The Show** – trečiasis airių atlikėjo Niall Horan studijinis albumas, išleistas 2023 m. birželio 9 d. Albumui pristatyti išleisti du singlai: „Heaven“ ir „Meltdown“.

Albumas susilaukė kritikų pripažinimo ir buvo komerciškai sėkmingas visame pasaulyje, pasiekdaqmas aukštas vietas daugelio šalių reitinguose. Tarp jų – ir Jungtinės Karalystės (pirmoji vieta) bei JAV (antroji vieta). Lietuvoje „The Show“ pasiekė 35–ąją reitingo vietą.

## Dainų sąrašas

## Kūrybinė grupė
**Muzikantai**

* Niall Horan – vokalas (visos dainos), pritariamasis vokalas (1–4, 6–10); lūpinė armonikėlė, pianinas (6)
* Joel Little – elektronikos programavimas (1, 3–5, 9, 10), pritariamasis vokalas (1, 3, 4, 7), sintezatorius (1, 4, 5, 10), pianinas (1, 5, 10), gitara (1, 10); bosinė gitara, būgnai (3)
* John Ryan – pritariamasis vokalas (1–4, 7, 8); bosinė gitara, elektronikos programavimas, sintezatorius (1, 3, 4, 7, 8); gitara (1, 3, 6–8, 10), būgnai (1, 3, 7, 8), pianinas (1, 4, 7), vargonai (4)
* Tobias Jesso Jr. – pritariamasis vokalas (1)
* Julian Bunetta – pritariamasis vokalas, būgnai (2, 4); elektronikos programavimas, sintezatorius (2)
* Michael Sabath – pritariamasis vokalas, bosinė gitara (2)
* Amy Allen – pritariamasis vokalas (3, 7)
* Dan Bryer – pritariamasis vokalas (5, 9)
* Jamie Scott – pritariamasis vokalas (5, 9), pianinas (9)
* Mike Needle – pritariamasis vokalas (5, 9)
* Sam de Jong – būgnai (5, 10)
* Mahuia Bridgman-Cooper – styginių instrumentų kryptis, smuikas (5, 9)
* James Bush – violončelė (5, 9)
* Joe Harrop – altas (5, 9)
* Peau Halapua – smuikas (5, 9)
* Sean Erick – fliugelhornas, trimitas (7)
* Kevin Williams, Jr. – fleita, tūba (7)
* Leon Silva – saksofonas (7)
* Matt Zara – gitara, elektronikos programavimas, sintezatorius (8)

**Techninis personalas**
* Nathan Dantzler – garso dizainas
* Spike Stent – garso suvedimas (1, 3–5, 7–10)
* Julian Bunetta – garso suvedimas (2), garso inžinerija (2, 4)
* John Ryan – garso suvedimas (6), garso inžinerija (1–6)
* Joel Little – garso inžinerija (1, 3–6)
* Jesse Munsat – garso inžinerija (1, 3)
* Jeff Gunnell – garso inžinerija (2, 4, 6)
* Martin Hannah – garso inžinerija (5)
* Harrison Tate – garso dizaino pagalba (2–10)
* Matt Wolach – garso suvedimo pagalba (1, 3–5, 7–10)

## Išnašos
Paaradnė

**Paaradnė** arba ***Paaradnys*** (, ) – agromiestelis Gudijoje, Gardino srityje, Varanavo rajone. Įsikūręs 12 km į pietvakarius nuo Varanavo, prie Akmenos (Kamenkos) upelio (sudarytas tvenkinys). Apylinkės centras. Eina kelias Bastūnai–Rodūnia. Yra išlikęs XVIII a. dvaro parkas, rokoko stiliaus koplyčia.

## Istorija
Ipatijaus kronikoje minima, kad vokiečių išvarytus prūsus kunigaikštis Traidenis 1276 m. apgyvendinęs Horodnos apylinkėse. Horodnos dvaras minimas nuo 1489 m. Priklausė Sapiegoms, Patackams, XVIII a. – Liudvikui Tiškevičiui.

1885 m. Paaradnėje būta palivarko, koplyčios, karčemos. XX a. pr. pateko į Lydos apskrities Aleksandravo valsčių. 1949 m. dvaro patalpose įrengtas kolūkis. 1970 m. buvo siuvimo dirbtuvės, vidurinė mokykla, kultūros namai, ligoninė, biblioteka, vaikų darželis, vaistinė, ryšių skyrius, veterinarijos skyrius, vaikų darželis, dvi parduotuvės.

## Gyventojai

## Šaltiniai
Vaidagai (reikšmės)

**Vaidagai** gali reikšti:
* Vaidagai – kaimas Šalčininkų rajone;
* Vaidagai – kaimas Varėnos rajone;
* Vaidagai – kaimas Baltarusijoje, Varanavo rajone.
Vaidagai (Baltarusija)

**Vaidagai** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 8 km į vakarus nuo Varanavo, 8 km į šiaurės rytus nuo Paaradnės, piečiau Paleckiškių.

## Istorija
XIX a. pab. buvo šlėktų *[[okolica]]* Lydos apskrities Aleksandravo valsčiuje.

## Gyventojai

## Šaltiniai
Çorum FK

**Čorumo „Çorum“** – Turkijos futbolo klubas iš Čorumo. Pilnu pavadinimu žinomas kaip **Çorum Futbol Kulübü Anonim Şirketi**.

## Istorija
Klubo ištakos siekia 1997 m. Kitados vadinosi **Çorum Belediyespor**. Rungtyniavo žemesniuose divizionuose. 

Atkurtas 2018 m. ir vadinosi **Yeni Çorumspor**, o netrukus dar kartą pakito pavadinimas ir tapo **Çorum FK** („Čorumo“ futbolo klubu).

2022–2023 m. tapo Antros lygos nugalėtojais Baltojoje grupėje. Po sezono perkelti į aukštesnį divizioną.

## Stadionas
„Šechiro“ stadionas ), talpinantis 15 tūkst. žiūrovus.

## Pasiekimai
; TFF 2. Lig
: Nugalėtojai: 2022–2023 m. (baltojoje grupėje)

## Sezonai
; Pastarieji sezonai 

## Išnašos

## Nuorodos
* [ Oficiali klubo svetainė]
* Facebook paskyra
* SOCCERWAY
* Transfermarkt 
* Çorum FK TFF.org
* Globalsportsarchive
Şanlıurfaspor

**Urfos „Şanlıurfaspor“** – Turkijos futbolo klubas iš Urfos (Šanliurfos). Pilnu pavadinimu žinomas kaip **Şanlıurfa Spor Kulübü**.

## Istorija
Klubo ištakos siekia 1969 m. Rungtyniavo žemesniuose divizionuose. 

2022–2023 m. sezone rungtyniavo Antroje lygoje ir Baltojoje grupėje užėmė antrą vietą. Po sezono perkelti į aukštesnį divizioną.

## Stadionas
Balandžio 11-osios dienos stadionas ), talpinantis 28 965 žiūrovus.

## Pasiekimai
; TFF 2. Lig
: Antroji vieta: 2022–2023 m. (baltojoje grupėje)

## Sezonai
; Pastarieji sezonai 

## Išnašos

## Nuorodos
* [ Oficiali klubo svetainė]
* Facebook paskyra
* SOCCERWAY
* Transfermarkt 
* Şanlıurfaspor TFF.org
* Globalsportsarchive
Dutiškės

**Dutiškės** arba ***Duciškės*** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 4 km į šiaurės vakarus nuo Varanavo, prie Varanavo (Balatnos) upelio. Netoliese eina kelias Varanavas–Paleckiškės.

## Istorija
XIX a. pab. buvo privatus dvaras Lydos apskrities Benekainių valsčiuje.

## Gyventojai

## Šaltiniai
Žusinai (Varanavas)

**Žusinai** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 8 km į pietvakarius nuo Varanavo, 4 km į rytus nuo Paaradnės, Akmenos kairiajame krante. Iš pietų juosia miškai.

## Istorija
XIX a. pab. buvo kaimas Lydos apskrities Žirmūnų valsčiuje.

## Gyventojai

## Šaltiniai
Emoni Bates

**Emonis Džeimsas-Veinas Beitsas** (, g. ) – JAV krepšininkas. Žaidė universitetinį krepšinį Memfio „Tigers“ ir Rytų Mičigano „Eagles“ komandose.

Vidurinėje mokykloje jis buvo vertinamas kaip vienas perspektyviausių krepšininkų. Būdamas pirmakursis Memfio universitete, Beitsas praleido nemažai laiko dėl traumų ir, nepateisinęs lūkesčių, smarkiai krito NBA naujokų biržos prognozėse. Antraisiais metais jis persikėlė į gimtojo miesto „Eagles“ komandą.

2023 m. NBA naujokų biržoje Klivlando „Cavaliers“ pasirinko jį 49-uoju šaukimu.

## Statistika
### NBA
#### Reguliarusis sezonas

|-
| style="text-align:left;"| 2023–24
| style="text-align:left;"| Klivlandas
| **15** || 0 || **8.9** || .306 || .303 || **.250** || **.9** || .7 || **.1** || **.1** || 2.7
|-
| style="text-align:left;"| 2024–25
| style="text-align:left;"| Klivlandas
| 10 || 0 || 7.5 || **.342** || **.367** ||  || .7 || **.8** || **.1** || **.1** || **3.7**
|- class="sortbottom"
| style="text-align:center;" colspan="2"| Karjera
| 25 || 0 || 8.3 || .322 || .333 || .250 || .8 || .7 || .1 || .1 || 3.1

### Universitetas

## Išnašos

## Nuorodos
* Emoni Bates profilis „Basketball Reference“
Drabišiūnai

**Drabišiūnai** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 9 km į šiaurės vakarus nuo Varanavo, 2 km į šiaurę nuo Paleckiškių, šalia sienos su Lietuva (kitapus – Gudakampis, Narkuškės). Vakaruose teka Šalčykščia, o šalia kaimo yra tvenkinys ant jos intako Nečečios. Keliai į Paleckiškes, Baltininkus.

Drabišiūnų užkarda yra Paleckiškėse.

## Istorija
XIX a. pab. buvo kaimas Lydos apskrities Aleksandravo valsčiuje.

## Gyventojai

## Šaltiniai
Lapočiškės

**Lapočiškės** () reiškia du kaimus Baltarusijoje, Varanavo rajone:
* Lapočiškės – Bastūnų apylinkėje;
* Lapočiškės – Paaradnės apylinkėje.
Muklėdiškės

**Muklėdiškės** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 4,5 km į šiaurės vakarus nuo Varanavo, prie Balatnos (Varanavo) upelio. Yra ferma. Praeina kelias Varanavas–Liubartai.

## Istorija

XIX a. pab. buvo kaimas Lydos apskrities Benekainių valsčiuje, Varanavo apylinkėje.

## Gyventojai

## Šaltiniai
Akmena (Ditva)

**Akmena** arba ***Kamenka*** () – upė Baltarusijoje, Gardino srityje, Varanavo rajone; Ditvos kairysis intakas (Nemuno baseinas). Prasideda miškuose į pietvakarius nuo Varanavo. Teka į pietvakarius. Įteka į Ditvą 1 km į šiaurę nuo Oželių.

Teka Lydos plynaukšte. Beveik visa vaga ištiesinta. Piečiau Kaniūkų sudarytas tvenkinys.

Kaimai prie Akmenos: Nevaišiai, Žusinai, Kaniūkai, Paaradnė, Lapočiškės.

## Šaltiniai
Franz Wagner

**Francas Jakobas Vagneris** (, g. 2001 m. rugpjūčio 27 d.) – Vokietijos krepšininkas, žaidžiantis NBA lygoje besivaržančioje Orlando „Magic“ komandoje. Žaidė universitetinį krepšinį Mičigano universitete.

## Karjera

### Berlyno „Alba“ (2017–2019 m.)
Profesionalo karjerą pradėjo Berlyno „Alba“ komandoje, kurioje rungtyniavo pagal dvigubą licenciją su Bernau „Lokomotive“ klubu trečiojoje Vokietijos krepšinio lygoje. 2018–2019 m. sezone krepšininkas rinko po 4,6 taško Vokietijos krepšinio lygoje, o Europos taurės turnyre – po 2,5 taško.

### Orlando „Magic“ (2021–''dabar'')
2021 m. NBA naujokų biržoje Orlando „Magic“ pasirinko jį 8-uoju šaukimu. Debiutiniame sezone vidutiniškai pelnė po 15,2 taško atkovojo po 4,5 kamuolio per rungtynes.

## Nacionalinė rinktinė
Atstovavo Vokietijos jaunimo krepšinio rinktinei 2017 m. jaunimo iki 16 metų Europos krepšinio čempionate, kuriame jis vidutiniškai pelnė po 7,4 taško per rungtynes. Taip pat atstovavo rinktinei 2019 m. jaunimo iki 18 metų Europos krepšinio čempionate.

Vokietijos vyrų krepšinio rinktinėje debiutavo 2022 m. Europos krepšinio čempionate. Vidutiniškai pelnydamas po 16,1 taško bei atkovodamas po 4 kamuolius per rungtynes, iškovojo bronzą.

## Pasiekimai

* Pirmosios NBA simbolinės naujokų komandos žaidėjas (2022 m.)

## Asmeninis gyvenimas
Francas Vagneris turi vyresnį brolį Moricą Vagnerį, kuris taip pat rungtyniauja NBA, Orlando „Magic“ komandoje.

## Dalyvavimas čempionatuose

|}

## Išnašos
Paraistys (Baltarusija)

**Paraistys** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 5,5 km į šiaurės vakarus nuo Varanavo, prie didelio raisto. Praeina kelias Varanavas–Paleckiškės. Yra ferma.

## Istorija

XIX a. pab. buvo palivarkas Lydos apskrities Eišiškių valsčiuje.

## Gyventojai

## Šaltiniai
Dennis Schröder

**Denisas Maikas Šrioderis** (, g. 1993 m. rugsėjo 15 d.) – Vokietijos krepšininkas, žaidžiantis NBA lygoje besivaržančioje Klivlando „Cavaliers“ komandoje.

Gimė vokiečio ir imigrantės iš Gambijos šeimoje.

## Karjera
2013 m. NBA naujokų biržoje Atlantos „Hawks“ pasirinko jį 17-uoju šaukimu. Savo debiutiniame sezone sužaidęs tik 49 rungtynes su komanda vidutiniškai pelnė 3,7 taškus per rungtynes.

2016 m. spalio 26 d. D. Šrioderis pasirašė ketverių metų sutarties pratęsimą su Atlantos „Hawks“, kurio vertė siekė 70 mln. JAV dolerių.

2017–2018 m. NBA sezone Denisas Šrioderis vidutiniškai pelnė 19,4 taškus per rungtynes – daugiausiai karjeroje.

2018 m. liepos 25 d. D. Šrioderis buvo išmainytas į Oklahomos Sičio „Thunder“. D. Šrioderis tapo 2020 m. NBA šešto žaidėjo apdovanojimo finalininkas.

2020 m. lapkričio 18 d. D. Šrioderis buvo išmainytas į Los Andželo „Lakers“, o 2021 m. rugpjūčio 13 d. D. Šrioderis prisijungė prie Bostono „Celtics“ komandos.

2022 m. vasario 10 d. D. Šrioderis buvo išmainytas į Hiustono „Rockets“, tačiau su komanda sužaidė tik 15 rungtynių, nes 2022 m. kovo 29 d. patyrė peties traumą.

2022 m. rugsėjo 16 d. D. Šrioderis pasirašė vienų metų sutartį su Los Andželo „Lakers“ komanda.

2023 m. birželio 30 d. krepšininkas pasirašė dvejų metų 26 milijonų JAV dolerių vertės sutartį su Toronto „Raptors“.

## Nacionalinė rinktinė
D. Šrioderis atstovavo Vokietijos vyrų krepšinio rinktinei 2012 m. jaunimo iki 20 metų Europos krepšinio čempionate, kuriame rinktinė iškovojo penktą vietą.

2014 m. liepos 27 d. D. Šrioderis debiutavo Vokietijos vyrų suaugusiųjų rinktinėje rungtynėse prieš Suomijos vyrų krepšinio rinktinę.

D. Šrioderis atstovavo rinktinei 2015, 2017 ir 2022 m. Europos krepšinio čempionatuose. 2017 m. Europos krepšinio čempionate Deniso Šrioderio vedama rinktinė pateko į ketvirtfinalius. Čempionate krepšininkas vidutiniškai pelnė 23,7 taškus, bei atliko 5,6 rezultatyvius perdavimus per rungtynes – daugiausiai rinktinėje. 2022 m. Europos krepšinio čempionate D. Šrioderis vidutiniškai pelnydamas 22,1 taškus per rungtynes (daugiausiai rinktinėje) kartu su komanda iškovojo bronzą. 2025 m. Europos čempionate Latvijoje tapo žemyno čempionu ir turnyro MVP.

## Dalyvavimas čempionatuose

|}

## Išnašos
Tibor Pleiß

**Tiboras Plaisas** (, g. 1989 m. lapkričio 2 d.) – Vokietijos krepšininkas.

## Karjera
2006 m. prisijungė prie Kelno „99ers“ komandos.

2010 m. NBA naujokų biržoje Naujojo Džersio „Nets“ pasirinko jį 31-uoju šaukimu. 2015 m. vasarį buvo išmainytas į Jutos „Jazz“ komandą, kurioje debiutavo spalio 30 d. Su komanda T. Plaisas sužaidė tik 12 rungtynių, per kurias vidutiniškai pelnė po 2 taškus, atkovojo po 1,3 kamuolio. 2016 m. rugpjūtį T. Plaisas buvo išmainytas į Filadelfijos „76ers“, tačiau jo sutartis buvo nutraukta nespėjus sužaisti nei vienų rungtynių su komanda.

2016 m. rugsėjo 12 d. prisijungė prie Stambulo „Galatasaray“ komandos.

## Šalies rinktinė
Atstovavo Vokietijos jaunimo krepšinio rinktinei 2007 m. jaunimo iki 18 metų Europos krepšinio čempionate, 2008, 2009 m. jaunimo iki 20 metų Europos krepšinio čempionatuose.

Vokietijos suaugusiųjų vyrų krepšinio rinktinėje debiutavo 2009 m. Europos krepšinio čempionate. Krepšininkas taip pat atstovavo rinktinei 2010 m. pasaulio krepšinio čempionate bei 2011 ir 2013 m. Europos krepšinio čempionatuose.

## Pasiekimai

* 2× Eurolygos čempionas (2021, 2022 m.)
* 3× Turkijos krepšinio lygos čempionas (2019, 2021, 2023 m.)

* Turkijos krepšinio taurės čempionas (2022 m.)
* Turkijos krepšinio taurės naudingiausias žaidėjas (2022 m.)
* Ispanijos krepšinio supertaurės čempionas (2017 m.)
* 3× Vokietijos krepšinio lygos čempionas (2010–2012 m.)
* 4× Vokietijos krepšinio taurės čempionas (2007, 2010–2012 m.)

## Išnašos
Iljušin Il-20

**Il-20** – XX a. septintame dešimtmetyje Sovietų Sąjungoje sukurtas žvalgybinis lėktuvas. Jame įrengtas šoninio nuskaitymo radaras, fotografijos ir radijo sekimo/perėmimo įranga.

Il-20 sukurtas keleivinio lainerio Il-18 pagrindu. Įranga jis skiriasi nuo Il-20RT (kosmoso raketų telemetrijos lėktuvo). Nepainioti su 1948 m. sukurtu, bet serijiniu būdu negamintu antžeminiu atakos lėktuvu Il-20 bei civiline to paties pavadinimo fronto bombonešio Il-28 versija.

## Istorija

1965 m. kovo 23 d. sovietinės vyriausybės karinė-pramoninė komisija nutarė sukurti naują žvalgybinį lėktuvą. Pirmasis sovietų lėktuvas, skirtas integruotai oro žvalgybai.

Orlaivio paskirtis - vykdyti fotografinę ir elektroninę žvalgybą. Pastarajai skirtą įrangą sudarė telekomunikacijų žvalgybos (aptikti/perimti/nukreipti telekomunikacijų šaltinius) ir elektromagnetinės žvalgybos (aptikti/perimti/analizuoti elektromagnetinę spinduliuotę) įranga. Šoninio stebėjimo radarai žvalgo vietovę. Planuota, kad Il-20 neskraidys virš priešiškos teritorijos, žvalgys iš tarptautinės erdvės.

1967 m. gegužę Maskvos gamykloje "Znamia Truda" (, ) pradėti darbai. Platforma pasirinktas keleivinis Il-18.  Modernizavimui pasirinkta lėktuvo Il-18D kopija (nr. 9403). 1968 m. kovo 21 d. atliktas prototipo pirmasis skrydis. Žvalgybinės įrangos lėktuve dar nebuvo, jos būsimos vietos uždengtos gaubtais. Nuo 1968 m. pabaigos iki 1969 m. vasaros atlikti bandymai sumontavus žvalgybines sistemas. Juos baigus, nuspręsta lėktuvą gaminti serijiniu būdu. 1969 m. pabaigoje pagamintas pirmasis serijinis lėktuvas. Gamintas 1968-1976 m., pagaminta 19 lėktuvų.

2018 m. rugsėjį Sirijos oro gynybos pajėgos per klaidą numušė prie Hmeymimo karinių oro pajėgų bazės artėjusį Il-20, grįžinėjusį iš patrulinio skrydžio virš Viduržemio jūros. Žuvo 15 narių įgula. Įvykio vieta yra už 27 km į vakarus nuo Baniyas kaimo.

XXI a. trečiojo dešimtmečio viduryje buvo eksploatuojamas Rusijos KOP; keičiamas į Tu-214R.

## Charakteristikos

## Galerija

Vaizdas:Ilyushin_Il-20M_(3).jpg|Il-20M Kubinkos aerodrome
Vaizdas:Ilyushin_IL-20M_(25820956664).jpg|Il-20M
Vaizdas:Ильюшин_Ил-18-20-22-38_173011502,_Кубинка_RP1604.jpg|Kubinkos aerodrome
Vaizdas:Ilyushin_Il-20M_(2).jpg|Il-20M Čkalovo aerodrome


## Šaltiniai
Kažką reikės prarasti

**Kažką reikės prarasti** () – 1962 m. nebaigtas JAV filmas, statytas kino kompanijoje „20th Century Fox“. Režisierius – George Cukor, pagrindinius vaidmenis atliko Marilyn Monroe, Dean Martin ir Cyd Charisse. „Kažką reikės prarasti“ – filmo „Mano mylimoji žmona“ (1940) perdirbinys. Tai – paskutinis Monroe filmas, kuriame ji vaidino, tačiau nuo pat pradžių filmo kūrimą trikdė jos asmeniniai rūpesčiai, o po jos mirties 1962 m. rugpjūčio 4 d. filmo statymas buvo nutrauktas. Didžioji dalis nufilmuotos medžiagos liko nerodyta daugybę metų.

Kitais metais „20th Century Fox“ peržiūrėjo visą filmo kūrimo koncepciją, subūrė iš esmės naują aktorių grupę bei gamybinį kolektyvą ir pastatė „Mano mylimosios žmonos“ perdirbinį „Pasislink, brangioji“ („Move Over, Darling“, 1963 m.), kuriame vaidina Doris Day, James Garner ir Polly Bergen.

## Siužetas
Praėjus penkeriems metams po Elenos Arden (*Ellen Arden*) dingimo, teismas pripažįsta ją mirusia. Nikolas Ardenas (*Nicholas Arden*) vėl veda, tačiau net per medaus mėnesį nesiliauja galvojęs apie savo pirmąją žmoną. Viskas tampa sudėtinga, kai jis ir jo naujoji žmona Bjanka (*Bianca*) grįžta iš Havajų ir randa Eleną namuose. Ji Bjankai prisistato kaip švedė panelė Ingrida Tik (*Ingrid Tic*), Ardenų vaikų Litos (*Lita*) ir Timio (*Timmy*) guvernantė. Nikolui nelengva rasti tinkamą momentą pasakyti Bjankai, kad panelė Tik yra jo pirmoji žmona Elena. Be to, jis pavydi, nes Elena šiuos penkerius metus praleido saloje su tokiu Stivenu Berketu (*Stephen Burkett*).

## Aktoriai

* Marilyn Monroe – Ellen Wagstaff Arden
* Dean Martin – Nicholas Arden
* Cyd Charisse – Bianca Russell Arden
* Tom Tryon – Stephen Burkett
* Wally Cox – batų pardavėjas
* Phil Silvers – Idraudimo pardavėjas
* Steve Allen – psichiatras
* John McGiver – teisėjas
* Robert Christopher Morley – Timmy Arden
* Alexandria Heilweil – Lita Arden

## Filmo prikėlimas
Devynios valandos nemontuotos medžiagos ir atskiri garso takeliai iš nebaigto filmo liko „20th Century Fox“ saugyklose iki 1989 m., kai medžiagą atrado „Fox Entertainment News“ (FEN) prodiuseriai ir sujungė į vienos valandos trukmės dokumentinį filmą „ Marilyn: Something’s Got to Give“. „Fox“ pirmininko Barry Diller užsakymu filmas pirmą kartą buvo parodytas per „Fox“ stotis 1990 m., scenarijaus autorius, prodiuseris ir pristatytojas – Henry Schipper. Kino juostos sekas, kurias sumontavo FEN postprodukcijos komanda, vėliau kino kompanija „Prometheus Entertainment“ perkūrė dokumentiniam filmui „Marilyn Monroe: The Final Days“ („Merlina Monro: Paskutinės dienos“), kuris per kanalą AMC buvo parodytas 2001 m. birželio 1 d. minint 75-ąsias Monroe gimimo metines. Pirmosiose transliacijose filmuota medžiaga su Lee Remick, kuria bandyta pakeisti Monroe, buvo įtraukta į dokumentinį filmą, tačiau vėliau buvo pašalinta ir liko žiūrovams nebepasiekiama.

## Nuorodos
* Nufilmuotoji „Kažką reikės prarasti“ dalis (YouTube svetainė, anglų k.)

## Išnašos
Puodžiai (Baltarusija)

**Puodžiai** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 12 km į pietvakarius nuo Varanavo, 3 km į pietryčius nuo Paaradnės. Eina vieškelis Paaradnė–Žirmūnai.

## Istorija

XIX a. pab. buvo kaimas Lydos apskrities Aleksandravo valsčiuje, Aradnios apylinkėje, Aradnios Patackų dvaro valda.

## Gyventojai

## Šaltiniai
Dunikos valsčius

**Dunikos valsčius** () – viena iš Pietų Kuršo savivaldybės administracinių teritorijų Latvijos vakaruose, Lietuvos pasienyje. Plotas 210,4 km², 546 gyventojai (2023 m.). Administracinis centras – Sikšniai.

## Istorija
Įkurtas 1919 m., atskyrus nuo Rucavos, Bartos ir Nycos valsčių 13 kaimų. 1935 m. buvo 17 464 ha ploto. 1945 m. valsčiuje įkurtos Dunikos ir Sikšnių apylinkės, o 1949 m. valsčius panaikintas. 1962 m. Dunikos apylinkė prijungta prie Bartos apylinkės, 1968 m. dalis Bartos apylinkės perduota Sikšnių apylinkei. 1989 m. Sikšnių apylinkė pervadinta Dunikos apylinke, 1990 m. pertvarkyta į valsčių. Dabartinis valsčius apima ir dalį tarpukario Rucavos valsčiaus teritorijos.

## Geografija
Ribojasi su Pietų Kuršo savivaldybės Rucavos, Nycos, Uotankių, Bartos ir Kalėtų valsčiais bei Skuodo rajono Lenkimų ir Skuodo seniūnijomis. Valsčiaus vakarinė dalis yra Pajūrio žemumos Bartuvos lygumoje, rytinė – Vakarų Kuršo aukštumos Vartajos banguotoje lygumoje. Vidutinis aukštis prie Dunikos – 53 m, kitur – apie 40 m virš jūros lygio. Valsčiaus šiauriniu pakraščiu teka Bartuva (su Ječiupės ir Naudupės intakais), Pietiniu – Šventoji ir jos intakas Luknė. Valsčiaus rytuose telkšo Dunikos arba Gryna pelkė (*Tīrspurvs*, 1471 ha), pietvakariuose – Kirbos pelkės dalis (~500 ha). Miškai užima 58 % valsčiaus ploto, vyrauja spygliuočiai (du trečdaliai). Dunikos pelkės pietiniame pakraštyje auga vienintelė Latvijoje didesnio ploto (~11 ha) skroblų giraitė. Yra žvyro ir smėlio telkinių. Valsčių kerta regioninis automobilių kelias Gruobinia–Barta–Rucava (P113).

Valsčiaus gamta saugoma Nycos kukmedyno ir Dunikos draustiniuose.

## Gyventojai
1935 m. valsčiuje gyveno 2550 žmonių, iš jų 97 % latvių. 1941 m. sovietų valdžia į tremtį išsiuntė 13, 1949 m. – 67 gyventojus. 2000 m. valsčiuje buvo 841 gyventojas, iš jų 85,6 % latvių, 11,7 % lietuvių, 2 % rusų.

Didžiausios gyvenvietės – Sikšniai (178 gyv., 2022 m.), Dunika, Šukenė, Ječiai, Liepienai, Slamstai, Sudargai.

## Galerija

Dunikas baznīca 2.jpg|Dunikos Golgotos evangelikų liuteronų bažnyčia (1933 m.)
Siksni Moulin Rouge - panoramio.jpg|Vėjo malūnas Sikšniuose
Dunikas purva taka.jpg|Pažintinis takas Dunikos pelkėje


## Šaltiniai
Jasionys

**Jasionys** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 8,5 km į vakarus nuo Varanavo, 2 km į pietus nuo Paleckiškių, 3 km nuo sienos su Lietuva. Eina kelias Paaradnė–Paleckiškės.

## Istorija

XIX a. pab. buvo privati okolica Lydos apskrities Aleksandravo valsčiuje.

## Gyventojai

## Šaltiniai
Abališkės

**Abališkės** (*Obuoliškės*?, , ) – viensėdis Gudijoje, Gardino srityje, Varanavo rajone, Paaradnės apylinkėje. Įsikūręs 5 km į šiaurės rytus nuo Paaradnė, prie miškelio, tarp laukų.

## Istorija
XX a. pr. buvo užusienis Lydos apskrities Benekainių valsčiuje.

## Gyventojai

## Šaltiniai
Grubėnai

**Grubėnai** arba ***Grubionys*** (, ) – viensėdis Gudijoje, Gardino srityje, Varanavo rajone, Paaradnės apylinkėje. Įsikūręs 4,5 km į pietus nuo Paaradnės, netoli Asavos upelio.

## Istorija
XX a. pr. buvo kaimas Lydos apskrities Žirmūnų valsčiuje.

## Gyventojai

## Šaltiniai
Tausginionys

**Tausginionys** (, ) – kaimas Gudijoje, Gardino srityje, Varanavo rajone, Paaradnės apylinkėje. Įsikūręs 5 km į šiaurės vakarus nuo Varanavo, 5 km nuo sienos su Lietuva, prie Balatnos ištakų. Keliai į Varanavą, Paleckiškes, Liubartus.

## Istorija

XIX a. pab. buvo kaimas ir šlėktų okolica Lydos apskrities Benekainių valsčiuje, 1865 m. Zažeckių valda.

## Gyventojai

## Šaltiniai
Joniai (Baltarusija)

**Joniai** (, ) – viensėdis Gudijoje, Gardino srityje, Varanavo rajone, Paaradnės apylinkėje. Įsikūręs 4 km į šiaurę nuo Paaradnės, išsibarstęs netoli Paaradnės–Paleckiškių kelio.

## Istorija
XIX a. pab. buvo kaimas Lydos apskrities Aleksandravo valsčiuje.

## Gyventojai

## Šaltiniai
Benekainių apylinkė

**Benekainių kaimiškoji apylinkė** () – apylinkė Gudijoje, Varanavo rajone, Lietuvos pasienyje. Centras – Benekainys.

Sudaryta 1940 m. Baranovičių apskrityje, Varanavo rajone. Ilgainiui prie apylinkės prijungta dalis Varanavo ir Paleckiškių apylinkių kaimų.

2009 m. 83,7 % gyventojų buvo lenkai, 12,0 – % gudai, 3,3 % – rusai.

## Gyvenvietės
; Agromiesteliai
* Benekainys (*Беняконі*)

;Kaimai:
* Bazyliai (*Базылі*) · Balčininkėliai (*Бальцінікелі*) · Biržiniai (*Біржыні*) · Balčininkai (*Больцінікі*) · Bruoželiai (*Бражэльцы*) · Bieliūnai (*Бялюнцы*) · Vaišniai (*Вайшні*) · Varanouka (*Вараноўка*) · Varnakiemis (*Варнакелі*) · Visgirdai (*Візгірды*) · Dainava (*Дайнава*) · Juodkiškės (*Ёткішкі*) · Žygai (*Жыгі*) · Zabeigai (*Забейгі*) · Kiemeliai (*Кімелі*) · Kovonys (*Кованцы*) · Lietuva (*Літвіца*) · Liubartai (*Любарты*) · Miliūnai (*Мілюнцы*) · Navasėdai (*Навасады*) · Padvarė (*Падварышкі*) · Pašalčis (*Посальч*) · Ramučiai (*Ромуці*) · Remežiškės (*Рэмезава*) · Stanišiai (*Станішы*) · Tusamonys (*Тусуманцы*) · Cesliukiškės (*Цеслюкішкі*);

;Viensėdžiai:
* Kuodžiai (*Кодзі*) · Kuželiai (*Кужы*).

## Šaltiniai
Jundiliškės (Varanavas)

**Jundiliškės** (, ) – viensėdis Gudijoje, Gardino srityje, Varanavo rajone, Paaradnės apylinkėje. Įsikūręs 10 km į šiaurės vakarus nuo Varanavo, 4 km į šiaurę nuo Paleckiškių, prie pat sienos su Lietuva, prie Jurgionių tvenkinio ant Šalčykščios, priešais Jundiliškes ir Narkuškes.

## Gyventojai

## Šaltiniai
Karo mokslas

**Karo mokslas** - mokslas, tiriantis valstybės pasirengimą karui, kariuomenės struktūrą, raidą ir kovos būdus.

Deividas Šlekys, politologas, karo teoretikas, socialinių mokslų daktaras, docentas, karo mokslą skirsto į karo istoriją, karo teoriją ir pagalbinius karo mokslus.

Po to karo istorija skirstoma į karų istoriją (tiria konkrečius karus ir konfliktus, jų priežastis ir padarinius, yra glaudžiai susijusi su visuotine istorija), karybos istoriją (tiria karybos, kariuomenės, jos rūšių, ginklų raidą) ir pagalbinių karo mokslų (fortifikacijos, karo kartografijos, kriptografijos, karo technikos, uniformologijos) istoriją.

Pagal Deividą Šlekį karo teorija skirstoma į karo meną, kuris dar skirstomas į strategiją, operatyvinį meną ir taktiką, ir karo filosofiją (arba karinę mintį), tiriančią karą kaip socialinį reiškinį. Prie pagalbinių karo mokslų jis priskiria:
karo inžineriją, karo kartografiją, karo mediciną, karo teisę, fortifikaciją.

Rusijoje karo mokslas - tai mokslo sritis (teorinė ir praktinė), kuri yra žinių sistema apie valstybių, valstybių koalicijų ar klasių karinių operacijų (karo) rengimą ir vykdymą siekiant politinių tikslų, karinių reikalų dalis Rusijoje.

Kitose valstybėse šis terminas apima viską, kas susiję su karu, gynyba ir agresija prieš priešą, t. y. karinius reikalus.

Anksčiau Rusijoje karo mokslas buvo apibrėžiamas kaip karo teorija, karo doktrina, sistemingas karo meno dėsnių plėtojimas.

## Istorija

Senovėje karo teoriją plėtojo kinai, graikai, romėnai (pavyzdžiui, Julijus Cezaris).

Karo inžinierius ir gydytojas Adomas Freitagas 1631 m. (kai autoriui tebuvo 23 metai) parašė knygą „Architektura militaris nova et aucta“ (iš lotynų kalbos: „Karinė architektūra: nauja ir išaugusi“).

XVII a. viduryje Vilniaus universiteto auklėtinis K. Semenavičius sukūrė Europos karo mokslą papildančią artilerijos panaudojimo ir raketų teoriją.

XIX a. pradžioje vokiečių karo teoretikas C. F. G. von Clausewitzas skelbė karo, kaip politikos tęsinio, gravitacijos centro, likimo, nenuspėjamumo, psichologinio veiksnio kare svarbos idėjas.

1918–1940 metais labiausiai buvo tiriama karų ir karybos istorija.

Šaltojo karo metu atsirado naujų karo mokslo disciplinų: strategijos studijos (labai artimos karo teorijai), karo sociologija.

Nuo 1990 metų Lietuvos karo akademijoje plėtojama karų ir karybos istorija, pradėta kurti karo inžinerija, karo medicina, karo sociologija, strategijos studijos ir kitos disciplinos.

## Šaltiniai

## Nuorodos
* http://www.thelatinlibrary.com/caesar/bc1.shtml
* https://journals.lka.lt/journal/ka
* Artis magnae artilleriae pars prima – pilna suskaitmeninta knyga iš Vrublevskių bibliotekos kolekcijos https://elibrary.mab.lt/handle/1/305
Himalajinis kiparisas

* *Cupressus torulosa* var. *torulosa* D.Don

**Himalajinis kiparisas** () – pušūnų (*Pinophyta*) skyriaus, kiparisinių (*Cupressaceae*) šeimos, kiparisų (*Cupressus*) genties visžalių medžių rūšis.

## Paplitimas
Savaime paplitę Azijos žemyno centrinėje dalyje – Indijos Džamu ir Kašmyre, Nepale, Kinijos Tibete. Auga vakarų Himalajų kalnų 1560-3670 m aukštyje, ant čia esančių klintinių uolienų.

## Aukštis
Vidutinio aukščio ar labai aukštų medžių rūšis. Paprastai užauga iki 45 m aukščio.

## Taip pat skaitykite
* Pasaulio išskirtiniai medžiai

## Šaltiniai

## Nuorodos
* science.kew.org / ''Cupressus torulosa'' D.Don ex Lamb.
* conifers.org / Cupressus torulosa
Antonov A-15

**Antonov A-15** – Sovietų Sąjungoje sukurtas pilnai metalinis vienvietis sportinis atvirosios klasės sklandytuvas.

## Istorija

A-15 buvo kuriamas kaip aukšto sportinio meistriškumo sklandytuvas, skirtas varžybos ir rekordiniams skrydžiams, siekiant įgyvendinti sovietinius aukščiausios klasės sporto reikalavimus. Sklandytuvas taip pat buvo sertifikuotas akrobatiniam skraidymui.

Pirmasis sklandytuvo skrydis įvyko 1960 m. kovo 26 d. Kalbama, kad tai buvo vienas mėgiamiausių O. Antonovo kūrinių, į kurį jis sudėjo visas tuo metu turėtas technologines inovacijas. Dėl brangumo ir technologinio sudėtingumo gamyba nutraukta 1967 m.

Su šio modelio sklandytuvais buvo pasiekta 20 SSRS ir keletas pasaulio rekordų. Vienas tokių – Michailo Voretennikovo 100 km trikampyje pasiektas vidutinis 110 km/val. greitis, o 1960 m. birželio mėn. pasiektas pasaulio skrydžio nuotolio rekordas – 714,023 km.

A-15 tradiciškai buvo skiriami tik geriausiems pilotams. Iš SSRS buvo eksportuota tik keletas egzempliorių; žinoma, kad 2 buvo parduoti į Vengriją, 1 – į Čekoslovakiją, 1 – į Nyderlandus.

XXI a. trečiojo dešimtmečio pradžioje buvo žinoma apie 4 skrydžiams tinkamos būklės A-15, vienas jų – Lietuvoje (Reg. Nr. LY-GNE), vienas – Vengrijoje, vienas – Vokietijoje ir vienas – JAV.

## Konstrukcija ir gamyba

A-15 – pilnai metalinis vidursparnis monoplanas su 45 laipsnių kampu išdėstyta „V“ formos uodega. Fiuzeliažą sudaro 19 špangautų, sujungtų vamzdeliais. Iš vieno lonžerono sudarytiems sparnams panaudotas ne SSRS, o JAV sukurtas profilis – NACA 64-618 prie sparno pagrindo, pereinantis į NACA 64-616 prie sparno galiuko. Sparnuose įrengtas 50 litrų vandens balasto bakas. Sparnuose sumontuota galinga mechanizacija – Faulerio tipo užsparniai, oro stabdžiai – spoileriai. Važiuoklė – mechaniškai įtraukiamas pagrindinis ratukas ir uodegos šliaužiklis.

Į sklandytuvą montuoti aklajam skraidymui reikalingi prietaisai, deguonies balionas, taip užtikrinant galimybę siekti rekordų ir sudėtingomis oro sąlygomis.

Antonovo konstruktorių biuro skelbiamais duomenimis buvo pagaminta 60 šių sklandytuvų. Kituose šaltiniuose pateikiami skaičiai nuo 350 iki 353.

## Techniniai duomenys

## Šaltiniai

* (DE) A-15  brošiūra
* (EN) A-15 / Gliders. Year of the first flight – 1960. Antonov Design Bureau
* (RU) A-15, Уголок неба, www.airwar.ru
* (LT) LIETUVOS RESPUBLIKOS CIVILINIŲ ORLAIVIŲ REGISTRAS, Transporto kompetencijų agentūra 
* (DE) Heinz A. F. Schmidt: Flugzeuge aus aller Welt. Band I. 3. durchgesehene Auflage. Transpress, Berlin 1970, p. 142.
* (DE) Heinz A. F. Schmidt: Segelflugzeuge. In: Aerotyp. Transpress, Berlin 1969, p. 94/95.
* (DE) Heinz A. F. Schmidt: Sowjetische Flugzeuge. Transpress, Berlin 1971, p. 186. (DE) Rudolf Höflinger: *Antonow. Flugzeuge seit 1946.* Motorbuch, Stuttgart 2013, .

## Išnašos
Gheorghe Mureșan

**Georgė Dumitru Murešanas** (, g. 1971 m. vasario 14 d.) – Rumunijos krepšininkas, žaidęs NBA lygoje nuo 1993 iki 2000 m. Jis yra aukščiausias žaidėjas NBA istorijoje (2,31 m). G. Murešanas yra laikomas vienu geriausių Rumunijos krepšininkų.

## Karjera

### Klužo-Napokos „U-BT“ (1991–1992 m.)
G. Murešanas pradėjo savo krepšinio karjerą Klužo-Napokos „U-BT“ komandoje, su kuria 1992 m. tapo Rumunijos krepšinio lygos čempionu.

### Po Ortezo „Élan Béarnais“ (1992–1993 m.)
Krepšininkas rungtyniavo Po Ortezo „Élan Béarnais“ komandoje ir 1993 m. tapo Tournoi des As čempionu.

### NBA (1993–2000 m.)
1993 m. NBA naujokų biržoje Vašingtono „Bullets“ pasirinko jį 30-uoju šaukimu. Jis yra vienintelis rumunas, žaidęs NBA. Savo debiutiniame sezone jis sužaidė 54-ias rungtynes, per kurias vidutiniškai pelnė 5,6 taškus, atkovojo 3,6 kamuolius.

1995–1996 m. NBA sezone jis vidutiniškai pelnė 14,5 taškus per rungtynes (daugiausiai karjeroje) ir sezono pabaigoje buvo apdovanotas NBA didžiausią pažangą padariusio žaidėjo apdovanojimu.

1995–1996 m. ir 1996–1997 m. NBA sezonuose jis pirmavo lygoje pagal metimų pataikymo procentą.

G. Murešanas 1997–1998 m. NBA sezone dėl įvairių traumų nesužaidė nei vienų rungtynių.

1999 m. G. Murešanas prisijungė prie Naujojo Džersio „Nets“ komandos, su kuria jis sužaidė 31-as rungtynes.

### Sugrįžimas į Po Ortezo „Élan Béarnais“ (2000–2001 m.)
Pabaigus savo NBA karjerą, 2000 m. G. Murešanas sugrįžo į Po Ortezo „Élan Béarnais“. 2001 m. jis tapo LNB čempionu, o sezono pabaigoje G. Murešanas atsistatydino.

## Pasiekimai

* NBA didžiausią pažangą padaręs žaidėjas (1996 m.)
* LNB čempionas (2001 m.)
* Tournoi des As čempionas (1993 m.)
* Rumunijos krepšinio lygos čempionas (1992 m.)

## Išnašos